
Entrante 22 di augustus no por hiba taira dump, reduciendo e 
posibilidad di candela riba dump 


Gabinete Wever - Croes | y ΙΙ, semper a percura pa tin un 
maneho cu ta enfoca riba diferente aspecto relaciona cu 
cuido di medio ambiente. Den cuadro di esaki miho maneho 
di desperdicio y e situacion na dump Parkietenbos semper 
tabata (y ainda ta) un reto cual ta trahando duro riba dje pa 
soluciona. Recientemente Minister di Transporte, Integridad, 
Naturalesa y Asuntonan di Adultonan Mayor Ursell Arends a 
anuncia cu pronto no lo por hiba taira mas na dump. Esaki ta 
un hopi bon noticia considerando cu e lo reduci e posibilidad 
di candelanan riba dump. Prome Minister Evelyn Wever-Croes 
ta felicita Minister Arends pa cu e anuncio haci pa mehora 
maneho di desperdicio. 


Den cuadro di e anuncio aki, Minister Arends a anuncia algun 
informacion importante pa comunidad tene cuenta cu ne. 
Entrante 22 di augustus 2022 ta cuminsa ehecuta e plan di 
re-direccion di desperdicio. E prome tipo di desperdicio lo ta 
taira. Motibonan pa e escogencia aki tin di haber cu e hecho 
cu (1) e coleccion di taira ya caba ta basta organisa den sector 
comercial, y (2) e necesidad urgente di sigura cu ningun 
candela tuma luga mas riba e tereno di Parkietenbos. 
Resultado di e forum di Trash 2 Cash a identifica dos compania 
cu por procesa taira den forma efectivo actualmente. E 
companianan aki ta: Ecotech y Carentra. 

Mester tuma bon nota cu desde 22 di augustus 2022 en 
adelante, tur desperdicio di taira lo mester wordo deposita na 
un di e dos localidad nan aki. 


Realidad ta cu un acercamento holistico ta necesario pa por 
yega na un solucion definitivo pa e situacion di dump. Den 
cuadro di esaki ta gradici Minister Ursell Arends cu ya pa 
algun tempo ta ehecutando su vision y maneho pa atende cu 
e problema di desperdicio. Danki na e trabou duro haci, awe 
Aruba ta un paso mas cerca di logra e meta pa tin un miho 
maneho di despercio y tambe cera dump Parkietenbos. 


REORGANISA SISTEMA DI DESPERDICIO 


INKE 


pon 


ин ти. 
Ой е Ν; 5 LL н | 


` ++ Ter 


Por ultimo Prome Minister Wever - Croes a enfatisa cu e ta 
tuma esfuerso di henter comunidad pa por ehecuta e plannan 
aki na bienesar di nos medio ambiente, salud y bida marino. 
Un bes mas, ta felicita Minister Arends y tur departamentonan 
y instancianan envolvi cu a haci esaki posibel. 

COMISIONNAN DI STUDIANTENAN NA HULANDA 
CU TA TUMA TEMPO PA RICIBI STUDIANTENAN 
МОВО DI ARUBA NA NAN VEGADA NA HULANDA 

Deze week vond een vergadering plaats tussen Minister 
President Wever-Croes en Minister van Financién Maduro met 
als doel om een nieuwe Financieel Economisch Memorandum 
(FEM) voor Aruba te laten opstellen. Een dergelijk document 
is aan het begin van de eerste regeringsperiode van Kabinet 
Wever-Croes al opgesteld, en diende toen als basis voor 
de financiële normen thans ingebed in het Protocol tussen 
Nederland en Aruba van november 2018. Aruba heeft zich 
gehouden aan deze financiële normen en aan het eind van 
2019 was een kleine overschot in Landsbegroting geboekt. 


EEN ММЕЦУ -- 

AORANDUM 


De COVID19 pandemie bracht echter een verschillende 
financiéle panorama met zich. Welliswaar is er een sterke 
groei van de Arubaanse economie waarneembaar, maar de 
economische baten voor het Landskas zijn nog niet geboekt 
op het niveau van pre corona jaar 2019. Bovendien 15 
Landsfinanciën verder verzwakt door de 918 miljoen tellende 
coronaleningen die Aruba met Nederland moest afsluiten ter 
behoud van de Arubaanse economie, die voor een derde deel 
was weggeëbd door de gevolgen van de coronamaatregelen. 


Deze nieuwe financiële en economische realiteit, maakt het 
noodzakelijk dat Aruba op korte termijn een nieuwe FEM 
opstelt waarin de staat van de Arubaanse economie na de 
pandemie wordt beschreven, en een nieuwe financiële pad 
wordt aangemaakt rekeninghoudend met, onder andere, de 
afspraken met Nederland opgenomen in het Landspakket. 
Het zijn de voornemens van beide ministers om een nieuwe 
FEM zo spoedig mogelijk te laten opstellen. 


"CONFERENCIA 
DI PRENSA DI 
GOBIERNODI ARUBA - 


Gabinete Wever-Croes 


Tur dialuna y diahuebs | 10:00 am 

‘Cada potret ta conta un storia’ 


MINISTER XIOMARA MADURO TABATA 
PRESENTE NA E INAUGURACION DI E 
EXPOSICION "50 YEARS OF PERPETUAL LIGHT" 


Celebrando Rob Vermeer su 50 aña documentando e 
historia di nos Pais atraves di fotografia 


po за e 


Ken no a yega di bishita Checkpoint Color, e prome negoshi di 
fotografia aki na Aruba nafinal di Caya Betico Croes? Checkpoint 
Color ta e cas di potret cu a bin ta sirbi nos comunidad pa 50 
aña. Grandi y chikito а yega di bishit'e pa nan potret oficial pa 
sea paspoort, cedula di identidad of rijbewijs, pero tambe ра 
documenta momentonan special den bida manera bautismo, 
ricibimento, graduacion of mas. Checkpoint Color durante su 
50 aña di existencia a yuda hopi di nos pa conserva parti di nos 
memoria di nos famia y di nos Pais. Pa conmemora e bunita 
trayectoria aki, Checkpoint Color a organisa un exposicion, e 
50 aña аі luz perpetuo. 


А toca Minister Xiomara Maduro e honor, pa hunto cu colega 
Ministernan Croes, pa ta presente na e inauguracion oficial 
di e exposicion di Rob Vermeer titula '50 years of perpetual 
light’. Un exposicion sin igual caminda cu por admira potretnan 
di personahenan importante den nos comunidad, di farandula 
caribeño y diferente paisahe di nos isla. Asina tambe tin un 
coleccion unico di nos Libertador Gilberto Francois ‘Betico’ 
Croes. Tambe por admira diferente personahe den nos 
comunidad, hopi cu ta na bida ainda, pero otronan cu no tey 
mas y cu hustamente atraves di e exposicion aki a bolbe haya 
un bida treciendo recuerdonan unico y memorabel di nan. 


Durante e inauguracion aki, Minister Maduro a hiba palabra, 
gradiciendo sr. Rob Vermeer pa su 50 aña documentando e 
historia di nos Pais y tambe gradiciendo e pa su servicio na 
nos comunidad. Pa e ocasion aki, Minister Maduro a entrega 
sr. Rob Vermeer un muestra di aprecio pa e bunita trabou 
aki. Minister Maduro ta felicita sr. Rob Vermeer, su señora 
Marjorie, yiunan Fernando y Cher y demas famia, y tambe 


dn — a i зА 
е empleadonan di Checkpoint Color cu e bunita exposicion 
aki. Minister Maduro ta extende un invitacion na Pueblo pa 
pasa admira e exposicion na Checkpoint Color cu ta parti di e 
memoria di nos Pais. Cada potret ta conta un storia. 

PROGRAMANAN DI ACTIVIDAD FISICO PA 
NOS ADULTONAN MAYOR TA SUMAMENTE 
IMPORTANTE 


Dialuna Fundacion Movemiento ta Bida a anuncia cu despues 
di 5 afia nan lo ta organisando e segundo edicion di Caribbean 
Aging Congress. E meta di esaki ta pa duna e informacion 
necesario na tur e profesionalnan na Aruba riba locual ta e 
aspecto fisico y general ora ta trata cu adulto mayor. Como 
e minister encarga cu Salud Publico Minister Oduber sigur ta 
sostene etipo di iniciativanan caminda ta promove actividadnan 
fisico den tur edad di nos poblacion. 


E programa di Fundacion Movemiento ta Bida sigur ta cuadra 
cu e maneho cu Minister Oduber ta hiba. E mandatario su 
maneho ta basa grandemente riba prevenecion. Tin un plan 
nacional di prevencion di malesanan NCD's, un parti importante 
di e plan aki ta e parti di conscientisacion di nos comunidad. 
E programa ta dirigi riba e adulto mayor, pa mehora nan estilo 
di bida incorporando actividad fisico como parti di nan rutina 
diario. 


Minister Oduber ta di opinion cu na Aruba keda sin haci nada 


Caribbean Active 
„Aging Congress II 


ya no ta un opcion mas. Aruba su poblacion ta pasando den 
un “vergrijzing” cu tur e consequencianan cu esaki tin riba nos 
seguro medico general. Pesey e programa aki no ta solamente 
importante pero tambe necesario pa nos profesionalnan por ta 
mas consciente di nan trabou na momento cu nos adultonan 
mayor ta den nan man. 


Minister Oduber ta gradici Fundacion Movemiento di Bida pa 
tur e trabounan cu nan ta haci pa nos adultonan mayor. Tambe 
e mandatario ta deseanan tur clase di exito cu e Caribbean 
Aging Congress cu ta tumando lugar 1 y 2 di oktober proximo. 

Minister Dangui Oduber: 


TIN HOPI ESPACIO PA SPAAR RIBA GASTONAN DI 
REMEDINAN Y ASINA EVITA “EIGEN BIJDRAGE" 


Minister di Turismo y Salud Publico sr. Dangui Oduber ta duna 
un splicacion amplio riba henter e situacion αἱ ‘eigen bijdrage’ 
y con ta bay reduci e gastonan pa evita esaki. E mandatario 
nunca tabata di acuerdo cu pa introduci e “eigen bijdrage' 
contrario na partido AVP cu si tabata wak esaki como un 
alternativa. 


SITUACION BOW LEYNAN EXISTENTE 

Den cuadro di estudionan reciente haci a peticion di Ministerio 
di Turismo y Salud Publico, pa cu e mercado di importacion di 
remedi na Aruba, a constata (den comparacion cu otro paisnan 
den Reino) lo sigiuente: 

1. No tin competencia den e mercado di importacion di 
medicina na Aruba, caminda cu na Hulanda a introduci un 
permiso special pa stimula competencia y baha prijs. 

2. Un cantidad substancial di remedi cu ta wordo importa ta 
registra na Hulanda y ta wordo importa pa medio di un permiso 
special y temporario den situacionan di scarsedad. 

3. Remedinan cu ya ta registra na Hulanda/Europa ta wordo 
registra acceleradamente na Sint Maarten. Na Corsou na 
2020 a cambia ley pa por registra remedinan generico 
accelerademente si ya nan ta registra na Merca, Europa of 
Canada. Na Boneiro a stop registracion local y ta basa nan 
mes riba registracion di remedi na Hulanda. 

4. Tin un rekesito (‘tropendossier’) cu ехрепопап ta considera 
superflou den e proceso di registracion di mayoria di remedi cu 
ya ta registra na Europa/Merca. 

5. Na Hulanda regularmente ta reuni cu e sector pa baha 
prijs of contene gasto di remedinan caro y ta aplica e 
'Apotheekinkoopprijs' (АР: prijs maximo cu mag di bende 
remedi cu botica). 

6. Varios remedi (‘zelfzorgmiddelen’) cu ta wordo bendi па 
Hulanda y Merca na otro lugar aparte di botica, aki ta wordo 
bendi solamente den botica. 

7. Aruba no conoce un regulacion specifico y dilenea pa por 
duna acceso anticipa na programanan di prueba di remedinan 
experimental prometedor na patientnan cu ya no por wordo 
trata cu remedinan existente (‘early access/compasionate 
use”). 


SOLUCIONAN 

A base di estudionan haci a conclui cu tin un potencial grandi 
pa modernisa nos leynan y baha gastonan di remedi. Den e 
cuadro ey lo bay cambia e Decreto di remedinan ('Landsbesluit 
verpakte geneesmiddelen’) a base di entre otro e siguiente 
puntonan di salida: 

1. Lo stimula competencia y evita scarsedad di remedi a 
base di structuracion di e duracion di e diferente tipo di 
permiso di importacion di remedi y asina crea mas certesa 
(‘rechtszekerheid’) y un “level playing field” pa tur esnan cu 
ta opera riba e mercado di importacion di remedi, sea cu ta 
importador of boticario. 


2. E 'Apotheekinkoopprijs' lo ta bay ta e base (‘richtlijn’) central 
pa calcula e prijsnan di remedi importa. 

3. Lo introduci un structura di dialogo a base di cual lo reuni 
regularmente cu e sector (importadornan, boticarionan/ HOH/ 
AZV) pa baha prijs di remedinan caro. Den esaki lo coopera cu 
Hulanda cu como mercado mas grandi tin mas influencia pa cu 
prijs di remedinan caro. 

4. Remedinan cu ya ta registra na Hulanda/Europa/Merca of 
Canada lo por wordo registra acceleradamente na Aruba. 

5. Varios remedi cu ta wordo bendi na Hulanda y Merca na otro 
lugar aparte di botica, aki na Aruba tambe lo por bay wordo 
bendi no solamente den botica. Esaki lo por baha prijs di e 
remedinan di cuido propio (‘zelfzorgmiddelen’) y ademas crea 
un ambiente mas familiar pa turistanan cu ta custumbra di tin 
acesso na remedinan asina no solamente den botica. 

6. Lo introduci un regulacion specifico pa por evaulua si por duna 
acceso anticipa na cierto programanan di prueba, cu gastonan 
minimo of conteni, di remedinan experimental prometedor, na 
patientnan cu уа no por wordo trata cu remedinan existente. 
7. Dentro di 24 luna lo evalua a base di un articulo di evaluacion 
(‘evaluatiebepaling’) si meste haci ahustacionan adicional pa 
garantisa acceso na remedinan na prijsnan rasonabel. 

A base di e cambionan proponi lo stimula competencia y 
innovacion, y a calucula cu lo por spaar minimo entre 6 pa 
8 miyon Florin pa aña riba gastonan di remedinan, cual lo 
reemplasa entradanan calcula y asina evita introduccion di un 
propio contribucion (‘eigen bijdrage’) door di aseguradonan. 
Di e manera aki Minister Dangui Oduber ta evita pone mas 
peso riba pueblo su lomba y na mes momento cumpli cu e 
instruccion di Hulanda pa corta 60 miyon den cuido. Algo cu 
e mandatario nunca tabata di acuerdo cune pero mester a 
simplemente cumpli cune. 


Ministerio di Turismo y Salud Publico 

MINISTER ENDY CROES A DESPEDI DI E 
SEGUNDO GRUPO DI STUDIANTENAN CU A 
SALI RUMBO PA HULANDA 


Diamars atardi e di dos grupo consistiendo di 62 studiante a 
sali cu KLM rumbo pa Hulanda pa continua cu nan estudio. 
Minister Endy Croes tabata un bes mas presente na 
aeropuerto pa desea e studiantenan un bon biahe y hopi exito 
den nan estudio avansa. Prome cu e studiantenan a aborda e 
boeing 748, Minister Endy Croes a comparti algun palabra di 
motivacion cu e studiantenan. 


Minister Endy Croes den nomber di Gobierno di Aruba ta desea 
e studiantenan tur clase di exito den nan futuro. Alabes ta 
conseha e studiantenan pa aplica e 4D tanto den nan estudio 
como tambe nan bida, sigur nan lo logra exito. E prome D ta di 
deseo, boso tin e deseo pa por bay continua cu boso estudio 
na Hulanda. D di disciplina cu bo mester tin pa bo logra bo 
metanan. E tres D ta e dedicacion cu bo mester traha extra pa 
asina concretisa bo metanan y e ultimo D ta di determinacion pa 
logra e diploma. Enseñansa ta e yabi pa bo futuro. Exito, hopi 
forsa y mi ta sigur cu boso ta logra. Aruba ta warda bosonan 
bek cu brasanan habri pa yuda nos dushi isla sigui progresa. 

AWENOCHI 


Sr. Angelo Brete - FIU Aruba y Sr. Prakash Mungra - CBA 

LENTO OFICIAL DI GOBIERNO 


Баазан Gobierno di Aruba a apunta un 'kwartiermaker' 
pa Enseñansa pa Empleo den persona di Sra. Sabine de 
Groot. EPE a inicia como un Proyecto na 1988 ora cu LAGO a 
cera. Hopi hende a keda desemplea, pa cual motibo a inicia 
cu e proyecto di recapacitacion di nos hendenan pa por yega 
na un trabou nobo, diferente di locual cu nan tabata custumbra 
na dje. 


Awe, decadanan despues, Enseñansa pa Empleo a haya e 
mesun tarea atrobe. 


Durante decadanan cu a pasa, EPE a keda instrumental den 
re- y capacitacion di nos hendenan ofreciendo cursonan di 


calidad na un tarifa social. Minister Glenbert Croes lo mantene 
e mesun punto di salida aki pero den un bachi nobo. 


E pandemia a cambia e scenario mundial cu a elimina hopi 
cupo di trabou. Ademas, na nivel mundial hopi funcionnan 
existente ta cambiando tambe, pa cual recapacitacion ta vital. 
Na mes momento, na nivel mundial, e necesidad pa trahado 
ta grandisimo. 


Aki ta unda cu EPE y DPL ta instrumental. 


EPE lo conoce un upgrade y actualisacion di cursonan cu ta 
cumpli cu e demandanan di nos mercado laboral. 


Pronto lo anuncia un registracion nacional di nos hendenan cu 
ta buscando trabou pa registra na DPL cu tin cu cumpli cu su 
meta y tarea principal di pone nos hendenan bek na trabou. 


Aruba mester di nos tur. Pa e motibo aki un upgrade di cursonan 
na EPE y un registracion nacional na DPL di buscadonan di 
trabou ta necesario. 


E pandemia a afecta nos tur di un forma cu no por a premira. 
Pero awor a bira tempo pa nos recapacita y tuma rienda di nos 
bida bek den propio man. Tin gran oportunidad laboral eyfo. Ta 
e momento pa hunto pone man na obra pa e miho progreso 
personal y profesional. 


E kwartiermaker hunto cu Departamento di Recurso Humano 
lo duna EPE ,cu a demostra cu e tin derecho di existencia, su 
formalisacion oficial den e aparato gubernamental. 

MINISTER GLENBERT CROES TA FELICITA 
FAMIA VERMEER CU 50 AÑA DI 
CHECKPOINT COLOR 

Riba 3 di augustus tabatin e apertura di un exposicion cu a 
impacta tur hende presente. Riba cumpleaño di pionero 
fotografo Rob Vermeer, a habri e exposicion titula 50 aña di 
luz perpetua di Checkpoint. 


Di e momento cu bo drenta, e exposicion ta impacta bo cu 
retratonan compila di un trayectoria di 50 aña. Exponi tin 
sesionnan di potret di nos Libertador captura pa Rob mes, 
sesionnan di nos inolvidabel Vale Croes. Diferente ta e caranan 
di nos hendenan cu a wordo pa semper captura y retrata y 
awor exponi den Checkpoint color. Un exposicion recomenda 
pa tur hende por bishita. 


Tabata pa Minister Glenbert Croes un gran honor di por tabata 
presente na e apertura. Manera cu e mes a expresa na Rob, 
Marjorie, Fernando y Cher Vermeer: “Моз ta celebra е 50 aña 
di historia di CHECKPOINT y 77 aña di Bida di Rob Vermeer y 
henter зи famia. Danki na CHECKPOINT pa a capta , rescata y 


preserva historia di Aruba y nos hendenan via boso potretnan. 
Danki na Rob y CHECKPOINT, e gran historia di Aruba lo 
sigui biba via nan imagennan. Un danki grandi na su esposa 
Marjorie, su yuinan Fernando y Cher , y e nieto Kevin. Awor ta 
momento pa gara e bandera y continua cu e legado di Rob y 
CHECKPOINT.” 

3 di augustus 2022 


Marha Pabien 
па Famia Vermeer di Checkpoint Color pa e cumpleaños а! 


Sr. Rob Vermeer, pa e 50 aña di existencia di Checkpoint Color y e 
Exposicion 50 aña di Luz Perpetuo. 


Minister di 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


Evita solo = Же 
А 
vaa’ | оог" аё 
Awa of juice cu no ta No diki of colornan scur 


No expone bo mes di 


mas na rayonan di solo. cu ta atrae mas calor. 


contene mucho suco. 


Busca 

luganan Uza 

ventila proteccion momento 
A 


Si bo mester bay den Haci actividadnan Scucha noticianan di 


Keda den luganan | ; 
deportivo mainta of anochi. canalnan confiabel. 


fresco of den airco. solo, protege bo mes. 

Ропе таз aci д Controla = 
atencion. Ик actividad + ка 3) | cuida bo 
пра esnan |. trankil E Ear bestianan 
Си Т domestico 
di edad muchanan tin enfermedad 
Percura cu semper nan Percura pa nan ta den 


No laga nan nan so pa Pospone hungamento y 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - Croes II 


АРЕБАВ DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

Nos POR FORTALECE NOS PAIS. 

Nos POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


AÑA DI 
20 INVERSION Y 
22 OPORTUNIDAD 


